ભારતીય ટેસ્ટ ટીમના મીડલ ઓર્ડર બેટ્સમેન ચેતેશ્વર પુજારાને ઈંગ્લેન્ડ સામેની પહેલી ટેસ્ટ મેચમાં રમવાની તક ન મળી. કેપ્ટન વિરાટ કોહલીએ તેને પ્લેઈંગ ઈલેવનમાં સ્થાન ન આપ્યું. આ પાછળનું કારણ પુજારાનું ખરાબ ફોર્મ પણ માની શકાય છે. ઈંગ્લેન્ડ વિરુદ્ધ પહેલા બે દિવસની રમત પર નજર નાખીએ તો અત્યાર સુધી આ મુકાબલો બરાબરીનો રહ્યો છે. ત્રીજા દિવસે ભારતીય બોલર્સ સામે ઈંગ્લેન્ડના બેટ્સમેનોને જલ્દી આઉટ કરવાનું લક્ષ્ય હશે. પહેલી ઈનિંગની વાત કરીએ તો ભારત તરફથી કેપ્ટન વિરાટ કોહલીએ સૌથી વધુ 149 રન બનાવ્યા. કોહલી ઉપરંતા અન્ય કોઈ બેટ્સમેન 30 રન બનાવવામાં પણ સફળ નહોતો રહ્યો. પહેલી ટેસ્ટની પહેલી ઈનિંગમાં ભારતનો મીડલ ઓર્ડર જેવી રીતે ફેલ થયો છે તેનાથી સવાલો થઈ રહ્યા છે કે શું પુજારાના ટીમમાં શામેલ ન કરવો વિરાટ કોહલીની ભૂલ તો નથી ને?